ศบค.เบรกคำสั่งกทม. ยืดเวลาผ่อนปรนมาตรการคลายล็อก 5 สถานกิจการ 14 วัน
ศบค.ชะลอคำสั่งกทม.ผ่อนปรนมาตรการคลายล็อก 5 สถานกิจการ ออกไปอีก 14 วัน
31 พ.ค. 2564

ร.ต.อ.พงศกร ขวัญเมือง โฆษกกรุงเทพมหานคร (กทม.) โพสต์เฟซบุ๊ก ระบุว่าสืบเนื่องจากที่ประชุมคณะกรรมการโรคติดต่อกรุงเทพมหานคร วันนี้(31 พ.ค.) มีมติให้ผ่อนปรนมาตรการสำหรับสถานประกอบการ 5 ประเภท โดยจะให้เริ่มเปิดกิจการภายใต้มาตรการควบคุมป้องกันโรคนั้น ทางศูนย์บริหารสถานการณ์โควิด-19 (ศบค.) ให้ใช้ประกาศกรุงเทพมหานครขยายการปิดกิจการและกิจกรรมที่มีความเสี่ยงทั้งหมด ตามประกาศฉบับที่ 29 ออกไปอีก 14 วัน ทั้งนี้ตั้งแต่วันที่ 1 มิถุนายน 2564 เป็นต้นไป